Елин Пелин
Дете и врабче

chitanka.info

Дете:

Врабченце сиво, малко,

защо писукаш жалко?

Защо си се сгушило

на топчица ти, мило?

Защо не чуроликаш,

другари си не викаш

на дружни веселби,

на песни и борби?

Врабче:

Дете игриво, бързо,

дете червенобузо,

я обърни очите,

виж как пълзят мъглите!

И чуй с каква закана

ехти, бучи балкана!

Виж, зима наближава

и… аз какво ще правя!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.